Развитието на диабет при жените зависи от кръвната група — Lechenie.bg
Развитието на диабет при жените зависи от кръвната група
март 16, 2015 17:43	Акценти:
Играе ли роля кръвната група за отключване на диабет?
Какъв спорт може да ни предпази от диабет?
Кои плодове ни защитават от захарна болест?
Развитието на захарен диабет тип 2 зависи от кръвната група.
Това показва ново изследване на учените във Франция. Експертите са анализирали данните на повече от 80 000 французойки.
Резултатите показали, че най-малко предразположени към развитието на болестта са жените с нулева кръвна група. При жените от кръвна група А склонността към заболяването е била завишена с 10%.
Що се отнася до дамите от кръвни групи В и АВ, те са се оказали по-склонни да развиват диабет съответно с 21 и 17%, в сравнение с представителките от нулева кръвна група.
Значение има не само кръвната група, но и нейният резус фактор. Например, при кръвна група А отрицателна рискът от диабет се повишава с 22%, а при А положителна – със 17%.
Все пак има някои природни методи, които помагат за предотвратяване и профилактика на диабета. Обърнете внимание на подправките в своята кухня, съветват учените от Университета в Илинойс, САЩ. Сред подправките задължително трябва да има риган, майорана, розмарин и върбинка.
Дали ще са в свеж или сушен вид, няма значение. Установено е, че веществата, които се съдържат в тези растения, са способни да взаимодействат с клетъчните ензими, които се асоциират с диабета. Повишеното ниво на тези ензими води до по-голям риск от захарна болест, а тези билки ефективно снижават стойностите.
Друг естествен метод за намаляване на риска от диабет са физическите упражнения, съветват специалистите от Виенския университет в Австрия. Наскоро те са провели изследване, чиято цел била да се изясни какви видове физическо натоварване най-ефективно намаляват риска от диабет.
За целта са били изследвани около 1000 доброволци, занимаващи се с различни видове физкултура. Всеки от тях бил подложен на кръвни изследвания за съдържание на гликиран хемоглобин. Този показател отразява средното ниво на глюкоза в кръвта примерно за три месеца назад. колкото е по-висок гликираният хемоглобин, толкова по-висок е и рискът от диабет.
Най-ефективни се оказали силовите упражнения. Аеробните занимания като ходене, каране на велосипед, плуване и изобщо каквото и да е непрекъснато продължително физическо упражнение се оказало, че намаляват нивото на гликирания хемоглобин в нормите в рамките на осем седмици.
Но най-ефикасно се оказало редуването на аеробни и силови натоварвания в рамките на една тренировка. При хората, които се занимавали със спорт по тази схема, съдържанието на захар в кръвта се нормализирало най-бързо.
Играйте футбол, съветват специалистите. Това занимание също помага за предотвратяване на диабета, смятат учените от Университета в Копенхаген. Причината е в това, че футболът също е интервална тренировка: бързо бягане, удар, бавно тичане.
Изследвайки хора с диабет тип 2, които след поставяне на диагнозата започнали да тренират любителски футбол два пъти в седмицата, лекарите открили, че при тях нивата на кръвната захар са намалели с 20%, в сравнение с тези, които не са тренирали. Нещо повече, тези, които играели футбол, успели да свалят 12% от телесното си тегло, което също е предпоставка за развитие на диабет.
Яжте грейпфрути – това препоръчват учените от Университета Бъркли в САЩ. В тези плодове се съдържа вещество, което е също така ефективно, както един от медикаментите против диабет тип 2. Вярно е, че за да получите необходимата доза, нрябва да изяждате по 4 грепфрута на ден.
Впрочем, за профилактика можете да се ограничите и до един плод дневно, ако в същото време внимавате да се храните здравословно и се движите достатъчно. Така изобщо няма да стигнете до прием на лекарства, смятат специалистите.
Развитието на диабет при жените зависи от кръвната група4.5 (90.54%) 74 глас[а] Още интересни публикацииРедът на приемане на храната влияе при диабет тип 2Бионичен панкреас следи кръвната захар през смартфонДиабет тип 2 – как да предотвратим появата на болесттаКонтролирайте диабета с балансирана диета и упражнения
март 16, 2015 17:43	ТАГОВЕ:
гликиран хемоглобиндиабет тип 2захарна болесткръвна захар	Напиши коментар